Η σιωπή των αμνών

Η Σιωπή των Αμνών (πρωτότυπος τίτλος: Silence of the Lambs) είναι κινηματογραφική ταινία θρίλερ παραγωγής 1991, σε σκηνοθεσία Τζόναθαν Ντέμι, με τους Τζόντι Φόστερ και  Άντονι Χόπκινς στους πρωταγωνιστικούς ρόλους. Το σενάριο της ταινίας έχει βασιστεί στο ομώνυμο μυθιστόρημα του Τόμας Χάρις. Η ταινία βραβεύτηκε με πέντε βραβεία Όσκαρ.

 Πλοκή 
Στη νεαρή μαθητευόμενη πράκτορα του FBI Κλαρίς Στάρλινγκ (Τζόντι Φόστερ) ανατίθεται από το αφεντικό της, Τζακ Κρόφορντ (Σκοτ Γκλεν), να πάρει συνέντευξη από τον έγκλειστο Χάνιμπαλ Λέκτερ ( Άντονι Χόπκινς), έναν εξαιρετικά ευφυή πρώην ψυχίατρο, κατά συρροή δολοφόνο και κανίβαλο. Ο Κρόφορντ ελπίζει κρυφά να αποκτήσει πληροφορίες για έναν ψυχοπαθή κατά συρροή δολοφόνο, γνωστό ως «Μπούφαλο Μπιλ», ο οποίος σκοτώνει παχουλές γυναίκες και τις γδέρνει.

Η Στάρλινγκ συναντά τον Λέκτερ στο κελί του στο Κρατικό Νοσοκομείο της Βαλτιμόρης για Εγκληματικά Παράφρονες. Αν και αρχικά ήταν ευγενικός, ο Λέκτερ την αποκρούει, συμπεραίνοντας το πραγματικό κίνητρο του Κρόφορντ. Καθώς φεύγει, ένας άλλος κρατούμενος, ο Μιγκς, της πετάει το σπέρμα του, εξοργίζοντας τον Λέκτερ, ο οποίος αλλάζει γνώμη και δίνει στην πράκτορα Στάρλινγκ μια ένδειξη. Η ένδειξη την οδηγεί σε ένα βάζο που ο Λέκτερ κρατά το κομμένο κεφάλι ενός άνδρα. Ο άνδρας συνδέεται με τον Μπάφαλο Μπιλ και ο Λέκτερ προσφέρεται να δημιουργήσει προφίλ του δολοφόνου με την προϋπόθεση ότι θα μεταφερθεί μακριά από τον Δρ Φρέντερικ Τσίλτον ( Άντονι Χέαλντ), τον οποίο απεχθάνεται. Εν τω μεταξύ, ο Λέκτερ επηρεάζει τον Μιγκς να καταπιεί τη γλώσσα του και να αυτοκτονήσει, προφανώς για να εκδικηθεί για την πράξη του απέναντι στη Στάρλινγκ, ενώ παράλληλα μία άλλη γυναίκα βρίσκεται νεκρή, με έναν σκόρο θανάτου στο λαιμό της.

Στο Τενεσί, ο Μπάφαλο Μπιλ απαγάγει την Κάθριν Μάρτιν (Μπρουκ Σμιθ), την κόρη ενός γερουσιαστή των ΗΠΑ. Ο Κρόφορντ εξουσιοδοτεί την Στάρλινγκ να προσφέρει στον Λέκτερ μια ψεύτικη συμφωνία, υποσχόμενη μεταφορά του σε φυλακή εάν τους βοηθήσει να συλλάβουν τον «Μπούφαλο Μπιλ» εγκαίρως και να σώσουν την Κάθριν Μάρτιν. Αντ 'αυτού, ο Λέκτερ απαιτεί ένα quid pro quo (δούναι και λαβείν), προσφέροντας στοιχεία σε αντάλλαγμα με προσωπικές πληροφορίες για τη Στάρλινγκ και αυτή συμφωνεί. Ο δρ. Τσίλτον του αποκαλύπτει την απάτη της Στάρλινγκ και προσφέρει στον Λέκτερ μια νέα συμφωνία. Ο Λέκτερ συμφωνεί και μεταφέρεται στο Μέμφις, όπου δίνει στον γερουσιαστή Μάρτιν ακριβείς πληροφορίες για την εμφάνιση του Μπάφαλο Μπιλ, αλλά τον προσδιορίζει ψευδώς ως «Φίλο του Λούις».

Η Στάρλινγκ πιστεύει ότι το όνομα είναι ένας αναγραμματισμός του "θειούχου σιδήρου", γνωστός και ως "χρυσός του ανόητου". Επισκέπτεται τον Λέκτερ, τώρα φυλακισμένο στο Τενεσί. Του περιγράφει ένα τραυματικό περιστατικό της παιδικής της ηλικίας όπου άκουσε αρνιά να ουρλιάζουν κατά τη σφαγή τους στον αχυρώνα, αλλά δεν μπόρεσε να τα σώσει. Ο Λέκτερ εικάζει πως ελπίζει ότι η σωτηρία της Κάθριν θα δώσει τέλος στους επαναλαμβανόμενους εφιάλτες που έχει η Στάρλινγκ από αυτό το γεγονός. Ικανοποιημένος της επιστρέφει τους φακέλους της υπόθεσης. Εκείνο το βράδυ, ο Λέκτερ σκοτώνει βάναυσα τους δύο φρουρούς του και δραπετεύει από το κελί του.

Με τις σημειώσεις της από τον Λέκτερ, η Στάρλινγκ ανακαλύπτει ότι ο Μπάφαλο Μπιλ γνώριζε το πρώτο του θύμα: τη Φρεντερίκα Μπίμελ. Ταξιδεύει στην πατρίδα της Μπίμελ στο Οχάιο και ανακαλύπτει ότι αυτή και ο Μπούφαλο Μπιλ ήταν και οι δύο ράφτες. Στο δωμάτιο της Μπίμελ, βρίσκει στοιχεία που αποκαλύπτουν ότι ο Μπούφαλο Μπιλ φτιάχνει ένα κοστούμι με ανθρώπινο δέρμα. Ο ένοχος είναι ένας άντρας ονόματι Τζέιμ Γκαμπ, ο οποίος πιστεύει ότι είναι τρανσέξουαλ, αλλά κρίθηκε πολύ βίαιος για να υποβάλει αίτηση για επέμβαση αλλαγής φύλου. Ο Κρόφορντ και μια ομάδα διάσωσης ομήρων του FBI εισβάλλουν στη διεύθυνση του Γκαμπ στο Ιλινόις, αλλά βρίσκουν το σπίτι άδειο. Εν τω μεταξύ, η Στάρλινγκ ακολουθώντας ένα στοιχείο μεταβαίνει στο σπίτι ενός πρώην πελάτη του Μπίμελ . Εκεί, συναντά τον αληθινό Τζέιμ Γκαμπ (Τεντ Λεβίνι), και συνειδητοποιεί ότι είναι ο Μπάφαλο Μπιλ, καθώς εντόπιζει έναν σκόρο που πεθαίνει. Τον καταδιώκει και βρίσκει την Κάθριν Μάρτιν παγιδευμένη σε ένα ξερό πηγάδι στο υπόγειο. Ο Γκαμπ περιπαίζει τη Στάρλινγκ στο σκοτάδι φορώντας γυαλιά νυχτερινής όρασης, αλλά αποκαλύπτεται σηκώνοντας το περίστροφό του, όμως η Στάρλινγκ αντιδρά γρήγορα και τον πυροβολεί θανάσιμα.

Στο πάρτι αποφοίτησης της Ακαδημίας του FBI, η Στάρλινγκ δέχεται ένα τηλεφώνημα από τον Λέκτερ, ο οποίος βρίσκεται στις Μπαχάμες στο αεροδρόμιο Bimini. Τη διαβεβαιώνει ότι δεν έχει σκοπό να την κυνηγήσει και της ζητά να της ανταποδώσει τη χάρη, όμως του λέει ότι δεν μπορεί. Ο Λέκτερ κλείνει το τηλέφωνο, δηλώνοντας ότι «έχει δείπνο με ένα παλιό φίλο» καθώς ακολουθεί τον μόλις αφιχθέντα δρ.Τσίλτον μέσα στο πλήθος.

 Ηθοποιοί και χαρακτήρες 
 Τζόντι Φόστερ—Κλαρίς Στάρλινγκ
 Άντονι Χόπκινς—δρ Χάνιμπαλ Λέκτερ
 Σκοτ Γκλεν—Τζακ Κρόφορντ
 Τεντ Λεβίνι—Τζέιμι Γκαμπ / Μπούφαλο Μπιλ
 Άντονι Χέαλντ—Φρέντερικ Τσίλτον
 Φράνκι Φέισον—Μπάρνεϊ Μάθιους
 Μπρουκ Σμιθ—Κάθριν Μάρτιν

 Υποδοχή 
Ο Άντονι Χόπκινς κέρδισε διθυραμβικές κριτικές για τον ρόλο του ως δρ Χάνιμπαλ Λέκτερ, παρά το γεγονός ότι η εμφάνισή του στην ταινία διαρκεί συνολικά μόλις 16 λεπτά. Η ερμηνεία του, κέρδισε το Όσκαρ Α' Ανδρικού Ρόλου και παραμένει ο μικρότερος σε χρονική διάρκεια Α΄ Ρόλος στην ιστορία των Όσκαρ που κέρδισε το βραβείο.

Η ταινία κέρδισε πολύ καλές κριτικές. Εκτός από τον Άντονι Χόπκινς, η Τζόντι Φόστερ και ο Τεντ Λεβίνι κέρδισαν πολύ θετικά σχόλια για την ερμηνεία τους.

 Box office 

Έσοδα στις ΗΠΑ:

 Πρώτη εβδομάδα: $13.766.814 (1.497 αίθουσες)
 Τελευταία Προβολή: 10 Οκτωβρίου 1991
 Συνολικά έσοδα: $130.742.922

Παγκόσμια κέρδη: $272.700.000

 Διακρίσεις 
 Αποτέλεσμα Κατηγορία Βραβείο Αποδέκτης   Καλύτερη Ταινία  Όσκαρ    Σκηνοθεσία  Όσκαρ  Τζόναθαν Ντέμι   Προσαρμοσμένο Σενάριο  Όσκαρ  Τεντ Τάλυ   Α' Αντρικής Ερμηνείας  Όσκαρ   Άντονι Χόπκινς   Α' Γυναικείας Ερμηνείας  Όσκαρ  Τζόντι Φόστερ   Καλύτερη Γυναικεία Ερμηνεία - Δράμα  Χρυσές Σφαίρες  Τζόντι Φόστερ   Καλύτερη Σκηνοθεσία σε Ταινία  Directors Guild of America Awards   Τζόναθαν Ντέμι   Καλύτερη Σκηνοθεσία  National Board of Review  Τζόναθαν Ντέμι   Καλύτερη Ταινία  National Board of Review    Καλύτερη Β' Αντρική Ερμηνεία  National Board of Review   Άντονι Χόπκινς   Καλύτερη Ταινία  Producers Guild of America Awards    Καλύτερη Α' Αντρική Ερμηνεία  BAFTA Awards Άντονι Χόπκινς   Καλύτερη Α΄ Γυναικεία Ερμηνεία  BAFTA Awards Τζόντι Φόστερ   Καλύτερο Διασκευασμένο Σενάριο  Writers Guild of America Awards Τεντ Τάλυ   Μοντάζ  Όσκαρ  Κρεγκ ΜακΚάι   Ήχος  Όσκαρ    Καλύτερη Ταινία - Δράμα  Χρυσές Σφαίρες    Καλύτερη Σκηνοθεσία  Χρυσές Σφαίρες  Τζόναθαν Ντέμι   Καλύτερη Αντρική Ερμηνεία - Δράμα  Χρυσές Σφαίρες   Άντονι Χόπκινς   Καλύτερο Σενάριο  Χρυσές Σφαίρες  Τεντ Τάλυ   Καλύτερη Σκηνοθεσία  BAFTA AwardsΤζόναθαν Ντέμι   Καλύτερη Μουσική  BAFTA AwardsΧάουαρντ Σορ   Καλύτερο Μοντάζ  BAFTA AwardsΚρεγκ ΜακΚάι   Καλύτερη Φωτογραφία  BAFTA AwardsΤακ Φουτζιμότο   Καλύτερη Ταινία  BAFTA Awards   Καλύτερος Ήχος  BAFTA Awards   Καλύτερο Διασκευασμένο Σενάριο  BAFTA AwardsΤεντ Τάλυ

 Παραπομπές 

 Εξωτερικοί σύνδεσμοι 





Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1991
Κατηγορία:Ταινίες παραγωγής Orion Pictures
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές αστυνομικές δραματικές ταινίες
Κατηγορία:Ταινίες με απαγωγή
Κατηγορία:Αμερικανικές θρίλερ ταινίες τρόμου
Κατηγορία:Ταινίες γυρισμένες στην Πενσυλβάνια
Κατηγορία:Ταινίες με μουσική σύνθεση Χάουαρντ Σορ
Κατηγορία:Ταινίες γυρισμένες στη Δυτική Βιρτζίνια
Κατηγορία:Ταινίες με θέμα την ψυχιατρική
Κατηγορία:Ταινίες τοποθετημένες στην Ουάσινγκτον, Π.Κ.
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Όσκαρ Καλύτερης Ταινίας
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Δράμα)